Ziemeļaustrumanglija

Ziemeļaustrumanglija () ir reģions Anglijas ziemeļos. Sevī ietver 1 metropoles grāfisti un 7 unitārās pašvaldības, kas ietilpst četrās ceremoniālajās grāfistēs. Lielākās pilsētas ir Ņūkāsla pie Tainas, Midlsbro un Sanderlenda.

 Ģeogrāfija 
Ziemeļaustrumanglijas reģions ir  liels (8. vieta pēc reģionu lieluma). Ziemeļaustrumos to apskalo Ziemeļjūra, dienvidos robežojas ar Jorkšīra un Hambera reģionu, dienvidrietumos ar Ziemeļrietumangliju, bet ziemeļrietumos ar Skotiju.

 Administratīvais iedalījums 
Ziemeļaustrumanglijas reģionā ietilpst astoņas politiski viena no otras neatkarīgas administratīvās vienības — metropoles grāfiste Taina un Vīra un septiņas unitārās pašvaldības (Daremas grāfiste, Dārlingtona, Midlsbro, Nortamberlenda, Redkāra un Klīvlenda, Stoktona pie Tīsas un Hārtlpūla). Metropoles grāfiste un unitārās pašvaldības iekļautas četrās ceremoniālajās grāfistēs — Daremas grāfiste, Nortamberlenda, Ziemeļjorkšīra (daļēji) un Taina un Vīra. Metropoles grāfiste Taina un Vīra ir sadalīta piecos metropoles distriktos.

KarteCeremoniālā grāfisteMetropoles grāfiste / unitārā pašvaldība  Distrikts 250px  1. Nortamberlenda UP 2. Taina un Vīra*  a) Ņūkāsla pie Tainas, b) Geitsheda, c) Ziemeļtainsaida, d) Dienvidtainsaida, e) Sanderlenda Darema  3. Darema UP 4. Dārlingtona UP 5. Hārtlpūla UP 6. Stoktona pie Tīsas UP Ziemeļjorkšīra(daļa)  7. Redkāra un Klīvlenda UP 8. Midlsbro UP

Apzīmējumi: * metropoles grāfiste | UP — unitārā pašvaldība

 Sports 
Divi no divdesmit profesionālajiem futbola klubiem, kas piedalās 2011.—2012. gada Anglijas futbola Premjerlīgas sezonā, ir bāzēti Ziemeļaustrumanglijā:
 Ņūkāslas "United"
 Sunderland AFC
Viens no divdesmit četriem klubiem, kas piedalās Anglijas futbola čempionātā:
 Middlesbrough FC
Viens no divdesmit četriem klubiem, kas piedalās Anglijas Pirmajā futbola līgā:
 Hārtlpūlas "United"

 Ārējās saites 

Kategorija:Anglijas reģioni